Nr.

Referitor dosar nr. 94/33/05.01.2024

**DECIZIA ETAPEI DE ÎNCADRARE**

**Nr. SB din ....2024**

Ca urmare a notificării adresate de **PRIMĂRIA COMUNEI JINA** cu sediul social în **localitatea Jina**, **str. Principală**, nr. **1210, județul Sibiu**, de modificare a proiectului **Modernizare și extindere rețele hidroedilitare, comuna Jina, județul Sibiu,** reglementat cu *Decizia etapei de încadrare nr. 201 din 15.11.2021*, adresate de **PRIMĂRIA COMUNEI JINA** și înregistrat la **Agenţia pentru Protecţia Mediului Sibiu** cu nr. 10433 din 20.05.2019, a notificării privind modificările aduse proiectului, înregistrată la **Agenţia pentru Protecţia Mediului Sibiu** cu nr 94 din 05.01.2024 completărilor ulterioare, înregistrate la nr. **2294/12.02.2024**, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a punctelor de vedere transmise de către autoritățile reprezentate în Comisia de Analiză Tehnică, a consultărilor desfășurate în cadrul ședinței Comisiei de Analiză Tehnică din data de **13.03.2024 la APM Sibiu**, că modificările aduse proiectului **”Modernizare și extindere rețele hidroedilitare, comuna Jina, județul Sibiu”** propus a fi amplasat în **judeţul Sibiu, comuna Jina, sat Jina, intravilan și extravilan**, **nu** **se supune evaluării impactului asupra mediului, nu se supune evaluării adecvate și nu se supune impactului asupra corpurilor de apă.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2 la pct. 10, lit. b şi pct. 13, lit. a;

b) din analiza listei de control pentru etapa de încadrare rezultă că proiectul nu are un impact semnificativ asupra mediului;

c) punctele de vedere exprimate în scris de membrii reprezentanți în cadrul Comisiei de Analiză Tehnică, nu au fost de natură să conducă la continuarea procedurii de evaluare a impactului asupra mediului;

d) în perioada legală privind procedura de consultare a publicului nu au fost înregistrate observații legate de proiect;

e) modificările propuse, prin analiza criteriilor de selecţie din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

1. modificările aduse proiectului prezintă o magnitudine restrânsă prezentă prin:

* redimensionări ale sistemului/rețelei de alimentare cu apă;
* redimensionări ale sistemului/ rețelei de canalizare a apelor uzate menajeră.

1. **Caracteristicile proiectului:**

Prin prezenta investiție se propune modernizarea și extinderea rețelelor hidroedilitare în comuna Jina, și anume lucrări de reabilitare la drenul de captare existent, montare rezevor cu un V=1000 mc, extindere rețea de alimentare cu apă pe o lungime de 6300 m, branșamente și lucrări de reabilitare a sistemului de tratare apă brută, realizarea sistemului de canalizare și racorduri pe o lungime de 24450 m, precum și realizarea unei stații de epurare ape uzate – Qzi max=750 mc/zi.

**Istoric procedural**: anterior, la faza de proiect s-a parcurs procedura de evaluare a impactului asupra mediului care s-a finalizat cu emiterea *Deciziei etapei de încadrare nr. 201 din 15.11.2021* pentru care s-a obținut și aprobarea de dezvoltare.

**Modificări aduse proiectului**

**a) dimensiunea și concepția întregului proiect**

Urmare a detalierii proiectului tehnic și a întocmirii Documentație Tehnice au fost aduse următoarele modificări:

Caracteristicile dimensionale ale rețelei de alimentare cu apa vor fi următoarele:

|  |  |  |
| --- | --- | --- |
| Material/lucrare | Cantitate | UM |
| PEHD DE110 MM, PE100, SDR 17, PN10 | 1250 | ml |
| PEHD DE160 MM, PE100, SDR 7.4, PN20 | 1800 | ml |
| PEHD DE200 MM, PE100, SDR 7.4, PN20 | 3250 | ml |
| **TOTAL RETEA:** | **6300** | **ml** |
| CAMINE DE VANE | 10 | buc |
| BRANSAMENTE APA COMPLETE (TEAVA BRANSAMENT+CAMIN) | 40 | buc |
| BRANSAMENTE APA (DOAR CAMIN DE BRANSAMENT) | 1160 | buc |
| **TOTAL BRANSAMENTE** | **1200** | **buc** |
| HIDRANT SUPRATERAN | 40 | buc |
| STATIE DE TRATARE (REABILITAT) | 1 | buc |

***Reabilitare sistem de tratare apa bruta-***etapele tratarii apei si fluxul tehnologic:

* Pomparea apei de alimentare (se asigura de catre beneficiar),
* Decantor lamelar,
* Filtru automat cu autocuratire,
* Instalatie preoxidare amoniu cu clor gazos,
* Grup pompare pentru alimentarea/spalarea filtrelor,
* Suflanta aer pentru spalarea filtrelor,
* Instalatie automata de filtrare cu multimedia,
* Instalatie automata de filtrare cu carbune activat,
* Dezinfectie finala.

Stații de pompare

**Realizarea sistemului de canalizare**

Se va realiza un sistem de canalizare în sistem separativ, canalizarea apelor uzate menajere fiind evacuata înspre stația de epurare ce se va proiecta pe terenul proprietate publica aparținând comunei Jina.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Caracteristicile dimensionale ale rețelei de canalizare sunt următoarele:**   |  |  |  | | --- | --- | --- | | Material/lucrare | Cantitate | UM | | PVC-KG SN8 ∅250 | 5380 | ml | | PVC-KG SN8 ∅315 | 3800 | ml | | REFULARE PEHD DE 125 MM | 1280 | ml | | TOTAL RETEA: | 10460 | ml | | CAMINE DE CANALIZARE DIN BETON | 271 | buc | | BRANSAMENTE CANALIZARE | 180 | buc | | STATIE DE POMPARE | 2 | buc | | STATIE DE EPURARE | 1 | buc | |

Materialul tubular folosit este țeava PVC-KG pentru montaj exterior SN 8 cu îmbinare prin inel de cauciuc. Căminele de racordare, de rupere pantă, de schimbare de direcție, vor fi executate din beton prefabricat, cu capac carosabil de tip greu, executarea lucrării se prevede cu săpătura manuală și mecanică, pozată la adâncimea medie de 2,20 m, în umplutura de protecție din nisip în jurul tuburilor PVC, iar pozarea conductelor pe drumul național se va face pe un singur sens al drumului, fără afectarea structurii rutiere, respectându-se distanțele normate față de celelalte rețele întâlnite și clădiri, conform. Pe drumurile secundare nereabilitate, rețeaua de canalizare menajera se va amplasa de asemenea pe un singur sens.

Racordurile ce vor asigura preluarea apelor uzate menajere de la utilizatori în rețeaua proiectata, se vor realiza din țeavă cu diametru de 160 mm și vor fi amplasate la rețeaua stradala proiectata în căminele de vizitare. Acolo unde din considerente constructive nu este posibil acest lucru, racordarea se va realiza direct pe conducta stradala, prin piese speciale de racord.; în unele cazuri în care nu se poate realiza o rețea cu curgere gravitaționala în condiții optime din punct de vedere tehnico-economic, sau când traseul rețelei de canalizare întâlnește obstacole cum sunt cursurile de apa, se vor utiliza stații de pompare pentru transport fluide menajere.

Vor fi prevăzute 2 stații de pompare realizate din chesoane de beton prefabricat, D1500, H4000 si echipate cu doua pompe, una activa si una rezerva. Conducta de refulare din stația de pompare va fi din polietilena PEHD, PN10 si va fi amplasata îngropat pe traseu comun cu conductele de canalizare unde este cazul si îngropate sub adâncimea minima de îngheț.

Alimentarea cu energie electrica se face din instalațiile electroenergetice ale furnizorului din rețeaua de distribuție publica, de joasa tensiune, conform studiului de soluție din avizul tehnic de racordare.

**Stația de epurare tip intelliBIO MBR5000 pentru 5000 LE (Qzimax = 750 mc/zi)**

Obiectele tehnologice ce intra in componenta statiei de epurare sunt urmatoarele:

* Statie de pompare apa uzata bruta
* Instalatie de degrosisare
* Bazin de omogenizare-egalizare
* Modul biologic - nitrificare și denitrificare

- Stabilizare aeroba a namolului

* Separare de faze prin filtrare pe membrane (Decantare secundara + dezinfectie)
* Debitmetrie
* Prelucrarea namolului

Stația de epurare va satisface cerintele impuse de Normele Europene si Normele Nationale (NTPA 001/2002) privind calitatea apelor epurate ce vor fi deversate in emisarul natural.

**b)** **cumularea cu alte proiecte** – nu este cazul;

**c)** **utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse agregate minerale, apă, combustibil, piatră, nisip, mixturi asfaltice etc;

**d)** **cantitatea și tipurile de deşeuri generate/gestionate** – *în perioada de execuție:* se pot forma deșeuri din ambalaje, deșeuri de lemn din cofraje, deșeuri de plastic, fier de la cofraje, hârtie (saci materiale) etc., care vor fi valorificate prin societăți autorizate.

*Organizarea de șantier:*

Fiecare categorie de deșeu va fi colectată separat, în recipient adecvat și va fi predat spre eliminare/valorificare unui operator autorizat.

Pentru etapa de realizare a proiectului se va întocmi și aplica un Plan de gestionare a deșeurilor. Acesta va ține cont inclusiv de următoarele aspecte:

* nu se vor forma stocuri de deșeuri în zona șantierului;
* deșeurile de pământ și pietre rezultate din amenajarea terenului vor fi reutilizate pe cât posibil; surplusul va fi încărcat direct în mijloace de transport și eliminate / valorificate în locații autorizate;
* toate deșeurile vor fi colectate pe categorii, fără a se amesteca. Fiecare categorie de deșeu va fi preluată de un operator autorizat, cu respectarea cerințelor legale. se va asigura trasabilitatea deșeurilor;
* existenţa unui registru de evidenţa deşeurilor pe şantier;
* asigurarea spaţiilor necesare şi dotarea acestora cu containere diferite pentru colectarea separată a deşeurilor pe cel puţin patru tipuri, în funcţie de tipul de deşeuri generate pe şantier: metal, deşeuri care pot fi concasate (beton, cărămida, BCA, ceramică etc), deşeuri de ambalaje (carton, plastic - folie polietilină, PET etc.), deşeuri mixte, etc.;
* deşeurile sortate vor fi preluate de către firme de reciclare autorizate, în vederea reciclării materiale;
* este interzisă incinerarea cu sau fără recuperare de energie a deşeurilor generate pe şantier.

*În perioada de funcționare:* diferitele categorii de deșeuri rezultate vor fi eliminate/valorificate prin societăți autorizate.

**e)** **emisiile poluante, inclusiv zgomotul și alte surse de disconfort** – pe perioada execuției lucrărilor-emisiile generate sunt: zgomot, pulberi în suspensie, cu impact nesemnificativ. Impactul va fi reversibil.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice** – riscul de accident major pentru modificările propuse şi proiectul inițial: - nu este cazul (nu sunt propuse activități sau lucrări care să poată conduce la un astfel de eveniment; nu vor fi utilizate substanțe chimice în cantitățile menționate în Legea nr. 59/2016 privind controlul asupra pericolelor de accident major cu modificările şi completările ulterioare, în care sunt implicate substanțe periculoase;

Schimbările climatice: având în vedere caracteristice proiectului se apreciază că nu există riscuri de accidente majore și/sau dezastre, inclusiv cele cauzate de schimbările climatice**.** Nu s-a identificat o vulnerabilitate ridicată față de riscurile climatice ale operațiunilor în etapa de construire, funcționare și operare;

**g) riscurile pentru sănătatea umană** – conform Notificării........

**2. Amplasarea proiectelor:**

**a) utilizarea actuală și aprobată a terenurilor** – terenul pe care se implementează acest proiect este situat in intravilanul si extravilanul localității Jina, domeniu public de interes local (străzi), județean (DJ) domeniu public de interes național aflat in administrarea Apele Romane, proprietatea privata a unor persoane fizice si juridice;

Raportat la rețeaua hidrografica proiectul este poziționat astfel:

|  |  |
| --- | --- |
| Bazinul hidrografic | Olt, Mures |
| Cursul de apă,  (denumire și cod cadastral) | - p. Saliste - cod cadastral VIII.1.120.4  - p. Dobra – cod cadastral IV.1.102.10 |
| Corp de apă subterana  (denumire și cod) | - |
| Corp de apă de suprafata  (denumire și cod) | - SALISTE (VALEA MARE) - SI AFL V DROJDIEI, TILISCA, TILISCUTA, SIBIEL, ORLAT - RORW8.1.120.4\_B1  - DOBRA SI AFLUENTII - RORW4.1.102.10\_B1A |
| Județ | Sibiu |
| Localitatea sau localitățile din zonă | sat Jina |

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** – nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** pr. Dobra;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial:**

* 1. **importanța și extinderea spațială a impactului:** local, redus în perioada de execuție;
  2. **natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;
  3. **natura transfrontalieră a impactului:** nu este cazul, proiectul nu intră sub incidența *Legii nr. 22/2001pentru ratificarea Conven*ț*iei privind evaluarea impactului asupra mediului în context transfrontier*ă*, adoptat*ă *la Espoo la 25 februarie 1991*, cu modificările și completările ulterioare;
  4. **intensitatea și complexitatea impactului:** în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje;
  5. **probabilitatea impactului** impact limitat, pe durata de execuție a lucrărilor, reversibil după finalizarea acestora;
  6. **debutul, durata, frecvența și reversibilitatea preconizate ale impactului:** impact redus pe perioada de realizare a proiectului;
  7. **cumularea impactului cu impactul altor proiecte existente și/sau aprobate:**
* nu este cazul;
  1. **posibilitatea de reducere efectivă a impactului:** respectarea măsurilor şi condiţiilor impuse prin prezenta decizie şi a avizelor emise de alte autorităţi conduc la reducerea impactului asupra factorilor de mediu.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;
* pentru proiectul propus nu este necesară elaborarea SEICA, conform deciziei nr. 6151/ET/07.03.2024, emisă de Administrația Națională Apele Române Pentru proiect a fost emis Avizul de Gospodărire a Apelor nr. .....2024 de către Administrația Națională Apele Române.

**Condiţiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* împrejmuirea corespunzătoare a zonelor de lucru, montarea de avertizoare, etc;
* organizarea de șantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* **managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:**
* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021aprobată prin Legea 17/2023, titularii pe numele cărora au fost emise autorizații de construire şi/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deşeurile din construcții şi desființări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 aprobată prin Legea 17/2023, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* în conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* în conformitate cu OUG nr. 92/2021aprobată prin Legea 17/2023, gestionarea deșeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor;

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* este interzisă desfășurarea lucrărilor pe timp de noapte;
* se interzice stocarea temporară şi depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* oprirea motoarelor tuturor vehiculelor aflate în staţionare în incinta șantierului.
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii.
* utilizarea de vehicule şi utilaje conforme cu standardele de emisii, cu reviziile tehnice realizate la zi;
* adaptarea limitei de viteză în interiorul şi în jurul șantierului;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligația curăţării zonelor afectate de orice materiale şi reziduuri;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se vor lua imediat măsurile necesare în cazul unei amenințări iminente cu un prejudiciu sau în cazul producerii unui prejudiciu asupra mediului, în cel mai scurt timp de la luarea la cunoștință a apariției amenințării, se va informa Agenția pentru Protecția Mediului Sibiu și Garda Națională de Mediu – Comisariatul Județean Sibiu; titularul are obligația să dețină mijloacele și materialele necesare și să acționeze în conformitate cu prevederile legale în vigoare;
* titularul proiectului are obligația să asigure condițiile tehnice şi organizatorice pentru activitățile efectuate, astfel încât să se prevină riscurile pentru mediul înconjurător;
* titularul proiectului are obligația să nu degradeze mediul natural sau amenajat, prin depozitări necontrolate de deșeuri de orice fel;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* respectarea prevederilor Legii 107/1996, cu modificările și completările ulterioare;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare - în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* Respectarea obligațiilor prevăzute în Avizul de Gospodărire a Apelor nr. ......2024 emis de către Administrația Națională Apele Române:
* beneficiarul are obligația să anunțe începerea lucrărilor la ABA Mureș și SGA Alba; începerea execuției, precum și recepția lucrărilor se vor anunța cu 10 zile înainte;
* atât pe perioada de execuție a lucrărilor, cât și în perioada exploatării, se vor lua toate măsurile care se impun pentru evitarea poluării apelor de suprafață sau subterane, pentru protecția factorilor de mediu, a zonelor apropiate, luându-se măsuri de prevenire și combatere a poluărilor accidentale, în special cu produse petroliere ca urmare a exploatării utilajelor tehnologice;
* depozitele de agregate sau alte material de construcții se vor face în locuri special amenajate care să nu afecteze apele;
* se interzice degradarea malurilor și a albiilor cursurilor de apă;
* se interzice depozitarea deșeurilor din construcții, a materialelor și staționarea utilajelor în albiile minore ale cursurilor de apă;
* in cazul producerii unor daune de orice fel riveranilor și/sau unor lucrări hidrotehnice existente/aflate în curs de execuție, beneficiarul va suporta integral cheltuielile generate de remedierea acestora.

***Înainte de punerea în funcțiune a investițiilor aferente activităților cu impact asupra mediului, pentru care s-a obținut decizia etapei de încadrare, titularul este obligat să depună solicitarea de obținere a autorizației de mediu.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 12 (doisprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

**Ciprian SIMULESCU**

**ŞEF SERVICIU AVIZE, ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU**

**Ruxanda-Maria FLORIAN Flaviu TOMUȚĂ**

**ÎNTOCMIT,** **ÎNTOCMIT,**

**Consilier Mariana SUCIU Consilier Gabriela CĂPĂȚÎNĂ**